Diari Oficial de la Generalitat Valenciana


Sumari del DOGV 4944, del 11-02-2005 (2005/1411)

RESOLUCIÓ de 7 de febrer de 2005, de la Secretaria Autonòmica de Relacions amb l'Estat i Comunicació, per la qual s'aclarixen determinats extrems relatius als acords municipals prevists en l'article 9.1 de la Llei 41/1995, de 22 de desembre, de Televisió Local per Ones Terrestres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1411


Data del document
:   07-02-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * administració local
    * procediment administratiu
    * televisió d'alta definició
    * mitjà de comunicació local

RESOLUCIÓ de 7 de febrer de 2005, de la Secretaria Autonòmica de Relacions amb l'Estat i Comunicació, per la qual s'aclarixen determinats extrems relatius als acords municipals prevists en l'article 9.1 de la Llei 41/1995, de 22 de desembre, de Televisió Local per Ones Terrestres. [2005/1411]
  
El Reial Decret 439/2004, de 12 de març (Boletín Oficial del Estado número 85, de 8 d'abril), aprovà el Pla tècnic nacional de la televisió digital local.
  
Esta aprovació va fer que s'obrira el termini de tres mesos previst en l'apartat tercer de la disposició transitòria segona de la Llei 41/1995, de 22 de desembre, de Televisió Local per Ones Terrestres, el qual vencé el dia 8 de juliol de 2004, conforme a la Resolució de 5 de juliol de 2004, de la Conselleria de Presidència, publicada en el DOGV número 4.791, de 6 de juliol de 2004.
  
El Reial Decret 2268/2004, de 3 de desembre (Boletín Oficial del Estado número 292, de 4 de desembre) ha modificat el Pla tècnic nacional de la televisió digital local, i la Comunitat Valenciana n'ha resultat per les modificacions introduïdes.
  
Conforme a l'apartat primer de la disposició transitòria primera del citat reial decret, a partir de l'entrada en vigor d'este reial decret, s'iniciarà de nou el còmput del termini previst en l'apartat 3 de la disposició transitòria segona de la Llei 41/1995, de 22 de desembre, per a aquelles comunitats autònomes afectades per les modificacions introduïdes en el Pla tècnic nacional de la televisió digital local.
  
Cal aclarir, en l'àmbit de la Comunitat Valenciana, una sèrie d'extrems relatius als acords prevists en l'article 9.1 de la indicada llei, a fi de facilitar-ne la presentació, per a la qual cosa es dicta la present resolució.
  
En atenció d'estos motius, d'acord amb el que disposa el Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, he resolt:
  
Primer
  
El termini de tres mesos previst per l'apartat tercer de la disposició transitòria segona de la Llei 41/1995, de 22 de desembre, de Televisió Local per Ones Terrestres, es computarà des del 5 de desembre de 2004, data de l'entrada en vigor del Reial Decret 2268/2004, de 3 de desembre, pel qual es modifica el Reial Decret 439/2004, de 12 de març, pel qual s'aprova el Pla tècnic nacional de la televisió digital local.
  
Per tant, este termini vencerà el 5 de març de 2005.
  
Segon
  
Els ajuntaments que ja hagueren presentat la certificació de l'acord plenari previst en l'article 9.1 de la Llei 41/1995, de 22 de desembre, de Televisió Local per Ones Terrestres, malgrat haver-ho fet amb posterioritat al 31 de juliol de 2004, no hauran de presentar novament esta certificació, i se n'estimarà feta la presentació dins de termini.
  
Tercer
  
Tampoc no hauran de presentar novament la certificació aquells ajuntaments de municipis als quals se'ls ha assignat un nou canal pel Reial Decret 2268/2004, i que ja l'hagueren presentat, i s'estimarà l'acord referit al nou canal assignat.
  
Quart
  
Aquells ajuntaments de municipis inclosos en la redacció original del Pla tècnic nacional que no hagueren presentat la certificació de l'acord plenari, podran, això no obstant, adoptar l'acord esmentat i presentar la certificació fins al dia 5 de març de 2005.